Programul "Prima Casă", prin care sute de mii de români şi-au luat mai uşor o locuinţă, ar putea fi modificat.

Banca Naţională vrea ca programul să se adreseze doar celor cu venituri mici şi medii.

Anunţul a venit de la prim-viceguvernatorul BNR, care a subliniat că programul este unul bun şi trebuie continuat. Prima Casă este unul dintre cele mai de succes programe guvernamentale.

De când a fost lansat, în 2009, peste 200.000 de români şi-au cumpărat o locuinţă nouă.

Florin Georgescu, prim-viceguvernator BNR: „Programul Prima Casă este un program extrem de util pentrucetăţeni, îndeosebi pentru cei cu venituri medii şi mai reduse. (E un program bun care trebuie continuat), dar cu amendamente pentru a elimina din cadrul eligibilăţii persoane care au venituri mai mari.

Dacă unul care are 10.000 vrea să îşi ia un credit de 200.000 de euro, dar vrea să beneficieze de primii 60.000 de Prima Casă nu este corect”.